**CYGNOR SIR CEREDIGION**

**TEITHIAU YCHWANEGOL O GANLYNIAD I ADLEOLI**

1.         Bydd costau teithio ychwanegol yn briodol yn unig pan fydd y Cyngor wedi gofyn i chi adleoli EICH swydd ac nid pan fydd y gweithiwr wedi gofyn am symud neu os bydd angen i chi symud o ganlyniad i gamau disgyblu neu anawsterau yn eich perthynas gyda gweithwyr eraill.  Bydd yn bosib i weithwyr caiff eu hadleoli i swydd mewn lleoliad gwaith newydd hawlio milltiroedd teithio ychwanegol os bydd eu siwrnai i’w lleoliad newydd yn fwy na 6 milltir yn hirach (un ffordd) na’r siwrnai o’u lleoliad gwaith blaenorol.  Ystyrir milltiroedd ychwanegol fel y trywydd byrraf i’r lleoliad newydd a glustnodwyd gan fapiau *Google*.

2.         Telir y milltiroedd teithio ychwanegol ar raddfa gyfredol HMRC ar gyfer milltiroedd busnes (sydd ar hyn o bryd yn 45c) neu os bydd yr hyn a hawlir yn fwy na 10,000 (25c ar hyn o bryd).  Gallwch gael gwybodaeth ar raddfeydd cyfredol HMRC ar y wefan ganlynol [www.hmrc.gov.uk](file:///C%3A%5CUsers%5Ccarolinel%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CLG%20Projects%20and%20Initiatives%5Cwww.hmrc.gov.uk).

3.         Ad-delir gwariant ychwanegol yn unig.  Dyma fydd y milltiroedd ychwanegol caiff eu teithio rhwng cartref y gweithiwr i’r hen leoliad gwaith, a’r 6 milltir ychwanegol a’r gost o deithio o gartref y gweithiwr i’r lleoliad gwaith newydd.  Os na fydd gwariant ychwanegol ni fydd y gweithiwr yn gymwys i dderbyn unrhyw daliad ychwanegol.

4. Yn ogystal, bydd y gweithwyr hynny sy’n cludo teithwyr ychwanegol fyddai hefyd yn gymwys i dderbyn costau adleoli yn derbyn 5c y filltir yn ychwanegol ar gyfer teithwyr a theithiau cymwys am y cyfnod y bydd y teithiwr hwnnw’n gymwys i hawlio am adleoli.

5.         Bydd gweithwyr yn derbyn taliad am y milltiroedd ychwanegol a deithiwyd yn unol â’r hyn a gyfrifwyd uchod. O ran cludiant cyhoeddus, ad-delir y gost ychwanegol.

6.         Bydd taliadau’n seiliedig ar uchafswm o ddwy siwrnai y dydd, fodd bynnag os bydd y trefniadau gwaith yn gofyn am sifft a rannwyd, telir pedair siwrnai y dydd.

7.         Gwneir taliadau’n fisol drwy’r system gyflogres yn ystod cyfnod y gwariant ychwanegol neu am gyfnod o ddwy flynedd o’r dyddiad y dechreuwyd y taliad, pa bynnag sydd byrraf. Dylid hawlio’r taliad ychwanegol ar system Hunan wasanaeth Ceri – Amser a Threuliau – Hawlio Milltiroedd Adleoli’n fisol ar gyfer milltiroedd ychwanegol a hawliwyd ar siwrneiau a wnaed.

8.         Os bydd gweithiwr yn gwneud cais am swydd, neu’n cael ei symud i swydd o’r un raddfa yn yr union leoliad gwaith bydd y taliad milltiroedd ychwanegol yn parhau am yr hyn sy’n weddill o’r ddwy flynedd.  Os bydd y gweithiwr yn gwneud cais am swydd ar raddfa uwch yn yr union leoliad gwaith bydd y taliadau teithio ychwanegol yn dod i ben am eu bod yn derbyn swydd newydd ar yr amodau a thelerau a gynigwyd sy’n cynnwys y lleoliad gwaith.

9.         Bydd yn gyfrifoldeb ar weithwyr i’n hysbysu o unrhyw newidiadau i’w hamgylchiadau personol os bydd yn effeithio ar y taliad a roddwyd o ganlyniad i’r lwfans teithio ychwanegol.  Os bydd gweithiwr yn newid ei gyfeiriad cartref, bydd angen llanw ffurflen newydd a bydd yn rhaid i’r Rheolwr ei llofnodi.  Caiff y taliad ei ailgyfrif a bydd y gweithiwr yn parhau i fod yn gymwys am yr hyn sy’n weddill o’r ddwy flynedd.  Os bydd y gweithiwr yn dewis symud ymhellach i ffwrdd o’u lleoliad gwaith ni fydd y taliadau teithio ychwanegol yn cynyddu.

Bydd yn bosib i’r rheiny y bu i’w swyddi gael eu hadleoli wneud cais am fenthyciad car o dan Gynllun y Cyngor.

Caiff y polisi diwygiedig ei weithredu ar 1 Ionawr 2017. Bydd pob gweithiwr sy’n derbyn taliad o ganlyniad i adleoli eu lleoliad gwaith yn parhau i fod yn gymwys hyd nes bydd eu cynllun cyfredol yn dod i ben, neu am gyfnod o ddwy flynedd o weithredu’r cynllun diwygiedig, pa bynnag gyfnod sydd byrraf.